ELi direktiivid näevad ette ühise energiaturu loomist. Balti riikides tuleb selleks esmalt tugevdada kohalikku elektriturgu, mis alles lapsekingades ning teiseks luua sidemeid väljapoole, mis lubaksid Balti riikide  energiaturu ühendumist naabritega Läänes. Hetkel on Balti riikide energiavõrgud seotud vaid Venemaa ja Valgevene omadega. Elektrikaubandus kolme Balti riigi vahel eksisteerib, kuid tegu ei ole tõelise turuga, kuna situatsioon kõigis kolmes riigis on erinev. Leedu turg avaneb täielikult 2007. aastal, Eestis näiteks on vaid 10% turust vabale konkurentsile avatud. Eesti sai liitumisläbirääkimistel ELilt üleminekuperioodi aastani 2012, kuna peab ümber korraldama ühe oma suurima elektrijaama töö, mis täna  kasutab toorainena põlevkivi. Vaatamata sellele, et paljude analüütikute jaoks on Balti riikide turg juba algusest peale liiga väike funktsioneerimiseks, on just viimane kohustuslikuks eeltingimuseks enne teiste turgudega ühinemist. (Marielle Vitureau, La Tribune, 28.02)